
Ministru kabineta noteikumi Nr. 233
Rīgā 2024. gada 16. aprīlī (prot. Nr. 16 11. §)
Grozījumi Ministru kabineta 2006. gada 5. decembra noteikumos Nr. 984 "Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību"
Izdoti saskaņā ar Bāriņtiesu likuma 10.panta ceturto daļu
· Izdarīt Ministru kabineta 2006. gada 5. decembra noteikumos Nr. 984 "Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību" (Latvijas Vēstnesis, 2006, 195. nr.; 2009, 103. nr.; 2010, 34., 37. nr.) šādus grozījumus:
· 1. Izteikt 3. punktu šādā redakcijā:
· "3. Mācību programmas paraugu izstrādā Bērnu aizsardzības centrs un pēc saskaņošanas ar Labklājības ministriju un Tieslietu ministriju apstiprina Bērnu aizsardzības centra vadītājs."
· 2. Izteikt 8. punktu šādā redakcijā:
· "8. Izglītības iestāde mācību programmu un pasniedzēju sarakstu saskaņo ar Bērnu aizsardzības centru."
· 3. Svītrot 9. punktu.
· 4. Izteikt 13. punktu šādā redakcijā:
· "13. Bāriņtiesas darbinieks ik pēc diviem gadiem pilnveido zināšanas, apgūstot vienu profesionālās kompetences pilnveides mācību programmas moduli, kura apjoms ir astoņas akadēmiskās stundas."
· 5. Izteikt 14. punktu šādā redakcijā:
· "14. Šo noteikumu 13. punktā minēto mācību programmas paraugu un metodiku izstrādā Bērnu aizsardzības centrs un pēc saskaņošanas ar Labklājības ministriju un Tieslietu ministriju apstiprina Bērnu aizsardzības centra vadītājs."
· 6. Papildināt ar 17.3 punktu šādā redakcijā:
· "17.3 Izglītības iestādes ir tiesīgas pabeigt līdz 2024. gada 31. maijam uzsāktās šo noteikumu 13. punktā minētās mācību programmas īstenošanu pēc iepriekš apstiprināta zināšanu pilnveides mācību programmas parauga."
· 7. Svītrot 19. punktu.
· 8. Papildināt ar 20. punktu šādā redakcijā:
· "20. Bāriņtiesas darbinieks, kurš zināšanas pēdējo reizi ir pilnveidojis šajā punktā noteiktajā laikposmā, var izpildīt šo noteikumu 13. punktā minētās prasības šādā termiņā:
· 20.1. līdz 2024. gada 31. decembrim, ja pēdējais zināšanu pilnveides laikposms ir no 2019. gada 1. janvāra līdz 2020. gada 31. decembrim;
· 20.2. līdz 2025. gada 31. decembrim, ja pēdējais zināšanu pilnveides laikposms ir no 2021. gada 1. janvāra līdz 2022. gada 31. decembrim;
· 20.3. līdz 2026. gada 31. decembrim, ja pēdējais zināšanu pilnveides laikposms ir no 2023. gada 1. janvāra līdz 2024. gada 30. aprīlim."

